Diari Oficial de la Generalitat Valenciana


Sumari del DOGV 5758, del 08-05-2008 (2008/5688)

Informació pública del Projecte de Reparcel·lació Forçosa de la UE Única del Pla Parcial del Sector de SUP T-4 Benimaclet del PGOU de València.
-----------------------------------------------------------------------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5688


Data del document
:   09-04-2008

Organisme emissor
:   Urbem, SA

Tipus de document
:   Informació Pública

Descriptors 

:   * València
    * empresa privada
    * pla d'urbanisme

Informació pública del Projecte de Reparcel·lació Forçosa de la UE Única del Pla Parcial del Sector de SUP T-4 Benimaclet del PGOU de València. [2008/5688]  
Benimaclet Este, SA, hui, per successió a títol universal conseqüència de fusió per absorció notificada a l'Ajuntament de València, Urbem, SA va formular Projecte de Reparcel·lació Forçosa de la Unitat d'Execució Única del Pla Parcial del Sector de SUP T-4 Benimaclet del PGOU de València, a l'empara del que disposa l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24.11.94), que va ser sotmés a informació pública, tal com es va anunciar en el Diari Oficial de la Comunitat Valenciana núm. 4640, de 28 de novembre de 2003. No obstant l'anterior, havent realitzat modificacions substancials en el dit projecte en virtut de les al·legacions presentades i dels informes municipals emesos, en aplicació dels articles 48.1.C) i 46.3 de l'esmentada llei, resulta necessari sotmetre de nou el projecte de reparcel·lació forçosa amb tota la documentació annexa a informació pública, per un termini de 20 dies hàbils comptats a partir de l'endemà de la publicació d'aquest anunci en el DOCV.   
I a fi de dotar de les màximes garanties el procediment, a l'empara del que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte, dirigit als titulars de béns i drets la identitat dels qual és desconeguda, o tot i ser coneguda, és desconegut el seu domicili; així com respecte de qualssevol altres titulars de béns i drets afectats per l'actuació, la titularitat, identitat o domicili dels quals no consten en el present procediment. Els titulars de béns i drets coneguts en la present actuació són els que s'adjunten a continuació.  
Durant el dit termini els interessats en este procediment podran formular qualssevol al·legacions que al seu dret convinguen, tot això en els termes i condicions de l'esmentada Llei 6/1994, a l'efecte de la qual qualsevol interessat podrà consultar l'expedient depositat en la notària de Javier Máximo Juárez González, sítia al carrer d'En Joan d'Àustria 36-1r de València (46797) els dies hàbils, de 09.00 a 14.00 hores. Qualsevol persona interessada podrà comparéixer en la dita notària per a obtindre còpia de l'acta de protocol·lització del projecte i documents que s'hi adjunten, bé quant als documents protocol·litzats en suport paper o suport informàtic, o sol·licitar-ne l'exhibició. L'esmentada documentació, així com l'expedient administratiu, també podran ser consultats als locals de l'Ajuntament de València, avinguda d'Aragó, 35, 4a planta, els dies hàbils en l'horari que a aquest efecte tinga disposat la dita administració.   
En aplicació de l'article 103 del Reglament de Gestió Urbanística de 1978, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques que coneguen i afecten les seues finques, per la qual cosa la present notificació val com a requeriment per a l'aportació de la indicada informació; s'avisa, així mateix, que l'omissió, error o falsedat d'aquestes declaracions no podrà afectar el resultat objectiu de la reparcel·lació. En el cas que s'aprecie dol o negligència greu podrà exigir-se la responsabilitat civil o penal que corresponga.  
Així mateix, d'acord amb el que disposa l'article 70.D de la LRAU, segon paràgraf: «Durant l'exposició al públic de la reparcel·lació, a fi d'evitar el proindivís, els interessats, podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se en escriptura pública i oferir, simultàniament i alternativament, el pagament o el cobrament de la indemnització en metàl·lic, i es concedirà un termini de 10 dies al requerit per a triar si preferix pagar o cobrar a un mateix preu unitari. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.»  
Les al·legacions que, si és el cas, es formulen hauran de ser presentades en el Registre d'Entrada de l'Ajuntament de València.  
València, 9 d'abril de 2008.- El representant legal: José Pastor Marín.  
LLISTAT DE TITULARS DE FINQUES APORTADES DEL PRF DE LA UNITAT D'EXECUCIÓ ÚNICA DEL PLA PARCIAL DEL SECTOR DE SUNP T-4 BENIMACLET DEL PGOU DE VALENCIÀ  
LISTADO DE TITULARES DE FINCAS APORTADAS DEL PRF DE LA UNIDAD DE EJECUCIÓN ÚNICA DEL PLAN PARCIAL DEL SECTOR DE SUNP T-4 BENIMACLET DEL PGOU DE VALENCIÀ   
LLISTAT DE TITULARS DE CÀRREGUES DEL PRF DE LA UNITAT D'EXECUCIÓ ÚNICA DEL PLA PARCIAL DEL SECTOR DE SUNP T-4 BENIMACLET DEL PGOU DE VALÈNCIA   
  
\* \* \* \*   
LISTADO DE TITULARES DE CARGAS DEL PRF DE LA UNIDAD DE EJECUCIÓN ÚNICA DEL PLAN PARCIAL DEL SECTOR DE SUNP T-4 BENIMACLET DEL PGOU DE VALENCIA  
